Volg

Volg vai Volg-jogi ( [ˈvoɫɡə], mokš. i , , , , ) om jogi Venäman päivlaskmas.

Se om kaikiš pidemb jogi Evropas, sen kaikiš suremb basseinan pindan i vedhuden mödhe. Jokseb Päivnouzmaižedme Evropan alangištodme, keskjoksmuses — siriči Volgaveren ülüdes. Lankteb Kaspijan merhe. Volg om kaikiš suremb jogi mail'mas, kudamb lankteb vedhudetomha vezištho.

 Ühthižed andmused 
Jogi om 3 530 km pitte (nellänz' Venämas), basseinan pind om 1,361,000 km², vozne vedhuz — 254 km³. Kaik 151 vezivalud formiruidas jogen basseinad, niiden ühthine piduz om 574 tuh. km. Purde sijadase Valdain ülüdel sos penenno Volgoverhovje-külänno 228 m ü.m.t. läz Tverin agjan päivlaskmašt röunad. Volg kändase laivjogeks Rževas (Tverin agj) da mödvedhe sišpäi. Läz 200 ližajoged lanktas Volgha. Znamasine ližajogi om langenii huralpäi Kam. Volg sädab del'tad (suhištod) lanktes Kaspijha −28 m ü.m.t. korktusel.

Amuižes aigaspäi kävutihe Volgad torguindteks. Ivan Grazii ühtišti jogen randoid ühtes valdkundas 16. voz'sadan lopus, sen jäl'ghe torguind jogedme eli korktas aigas läbi. Nened järedad lidnad sijadasoiš jogen randal (mödvedhe, enamba 100 tuh. eläjid): Tver', Ribinsk, Jaroslavl', Kostrom, Alauz'lidn, Čeboksarad, Novočeboksarsk, Kazan', Ul'janovsk, Tol'jatti, Samar, Sizran', Balakovo, Saratov, Engel's, Kamišin, Volžskii, Volgograd, Astrahan'.

Volgan üläjoksmuz vedase purtkespäi Okan lanktendhasai, keskjoksmuz märičese Okan suspäi Kaman suhusai, alajoksmusen veded oma Kaman lanktendaspäi Kaspijan merhesaiРоссия. Большой лингвострановедческий словарь (Venäma. Sur' kelen- da mantedon vajehnik) / Ju. Je. Prohorovan ühthižen redakcijan al. — M.: AST-Press Kniga, 2007. — Lp. 107. — 736 lp. — ISBN 978-5-462-00590-9. .

 Vezivaradimed 
Nevondkundaližen aigan 1930−1980-nzil vozil vezivaradimiden da kahesan gidroelektrostancijan kaskad om saudud jogel sen ližajodigenke. Vezivaradimed (mödvedhe): Ivan'kovon, Ribinskan, Gor'kijan, Čeboksaran, Kuibiševan, Saratovan, Volgogradan. Ühtenzoitase Don-jogenke kanalal vspäi 1952.

 Homaičendad 

 Irdkosketused 
 Volg-jogen ümbrikirjutand da ekologižed problemad greenologia.ru-saital. 


Kategorii:Venäman joged
Kategorii:Joged kirjamišton mödhe
Kategorii:Kaspijan meri
Kategorii:Tverin agj
Kategorii:Jaroslavlin agj
Kategorii:Kostroman agj
Kategorii:Ivanovon agj
Kategorii:Alalidnan agj
Kategorii:Marii Elan Tazovaldkund
Kategorii:Čuvašijan Tazovaldkund
Kategorii:Tatarstanan Tazovaldkund
Kategorii:Ul'janovskan agj
Kategorii:Samaran agj
Kategorii:Saratovan agj
Kategorii:Volgogradan agj
Kategorii:Kalmikijan Tazovaldkund
Kategorii:Astrahanin agj